Ојде дедо во градина
Ојде дедо во градина 
Во градина кај цвеќина 
Таму најде девојчина 
Та им вели и говори 

Ај кажете девојчина 
Која од вас - ќе ме земи. 
Прва вели и говори 
А бре дедо стари дедо 

Избричи си брадичката 
Подкастри си мустаќите 
Јас бре дедо ќе те земам 
Јас бре дедо - ќе те земам. 

Втора вели и говори 
А бре дедо стари дедо 
Продај си ја кобилата 
Кобилата и колата 

Јас бре дедо ќете земам 
Јас бре дедо - ќе те земам. 
Трета вели и говори 
А бре дедо стари дедо 

Запали си куќичката 
Изгори си бабичката 
Јас бре дедо ќете земам 
Јас бре дедо - ќе те земам. 

Си запали куќичката 
Си изгоре бабичката 
Па се врати кај момите 
А моми ми побегнале 

Почнал дедо да си плачи 
Да си плачи да си реди. 
Стара беше ме крпеше 
Стара беше ми готвеше 
Стара беше ме љубеше 
И, на старост ме топлеше 
И, на старост ме топлеше.

Поврзано
 Македонски народни песни

Надворешни врски 
Музика 
Блог за македонски народни песни

Македонски народни песни